23/10/2018 | Administración LocalMunicipal
A Coruña
Servizo de Persoal
Bases moficadas do proceso selectivo convocado para 1 praza de técnico/a medio/a de Recursos Humanos, C. E. 3/17, funcionario/a de carreira

1 PRAZA DE TECNICO/A MEDIO/A DE RECURSOS HUMANOS CE 3/17, Funcionario/a de carreira A presente Convocatoria Específica ten por obxecto a cobertura en propiedade, dunha praza de técnico/a medio/a de recursos humanos, vacante no cadro de persoal funcionario deste Concello, dotada orzamentariamente, constituindo o desenvolvemento da Oferta de Emprego para o ano 2017 (BOP 13 de outubro de 2017) e réxese pola Convocatoria Unitaria para a provisión en propiedade de prazas de persoal funcionario de carreira e persoal laboral convocadas polo Concello da Coruña no ano 2010 (BOP 14 de decembro de 2010), en aplicación do disposto na base primeira da mesma, e polas seguintes: BASES 1. Sistema de selección, número de prazas e a súa clasificación.  Sistema selectivo: Concurso-Oposición  N.º de prazas: 1  Escala: Administración Especial  Subescala: Técnica  Clase: Técnicos medios 2. Dotación económica. As retribucións correspondentes, a un posto de nivel 20 de complemento de destino do Grupo A2 e demais retribucións complementarias, segundo acordos adoptados pola Corporación respecto diso, e concretados na relación orzamentaria. As características do posto de traballo vinculado a esta praza, reflictense na seguinte táboa: 3. Requisitos esixidos. As persoas aspirantes deberán reunir, na data de expiración do prazo de presentación de instancias, os seguintes requisitos: a) Estar en posesión dalgunha das seguintes titulacións: diplomado universitario ou grao en relacións laborais, graduado social ou psicoloxía. Conforme a disposición adicional quinta da lei 30/1984, do 2 de agosto, de medidas para a reforma da función pública, considerarase equivalente ao título de Diplomado universitario o superar tres cursos completos de licenciatura. No caso de titulacións obtidas no estranxeiro, deberase estar en posesión da credencial que acredite a súa homologación. b) Ter a nacionalidade española, sen prexuízo do disposto no artigo 57 do texto refundido da Lei do Estatuto Básico do Empregado Público. c) Ter cumpridos dezaseis anos e non exceder, no seu caso, da idade máxima de xubilación forzosa. d) Posuír a capacidade funcional para o desempeño das tarefas habituais da praza á que se aspira. e) Non ser separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin acharse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario/a, ou para exercer funcións similares ás que desempeñaban no caso do persoal laboral, no que fose separado/a ou inhabilitado/a. No caso de ser nacional doutro Estado, non acharse inhabilitado/a ou en situación equivalente nin ser sometido/a a sanción disciplinaria ou equivalente que impida, no seu Estado, nos mesmos termos o acceso ao emprego público. f) Estar en posesión do título acreditativo de nivel de coñecemento da lingua Galega CELGA IV ou equivalente. As persoas aspirantes que non acrediten estar en posesión do Celga 4 ou equivalente deberán facer unha proba de acreditación do coñecemento da lingua galega.4. Dereitos de exame. Procederase ao abono da taxa que estableza a Ordenanza Fiscal reguladora vixente no prazo de presentación de solicitudes. Deberá acompañarse á instancia de solicitude de participación no proceso selectivo unha copia do documento xustificativo do abono dos dereitos de exame. Estarán exentas do pago da taxa: a) As persoas con minusvalía igual ou superior ao 33 por cento. b) Previa xustificación, as persoas que figurasen como demandantes de emprego durante un prazo de, polo menos, seis meses anteriores á data de expiración do prazo de presentación de instancias para a participación neste proceso selectivo. Para iso deberá presentarse o documento xustificativo expedido pola oficina de emprego correspondente. Os dereitos de exame só serán devoltos a aquelas persoas que non fosen admitidas nas probas selectivas por non reunir os requisitos esixidos.5. Presentación de instancias. As instancias solicitando tomar parte no proceso selectivo dirixiranse á Alcaldía-Presidencia. Se presentarán no Rexistro Xeral do Concello no modelo oficial debidamente cumprimentado. Terán de prazo vinte días naturais contados desde o seguinte ao da publicación do anuncio da convocatoria no Boletín Oficial do Estado. Así mesmo, as instancias poderán presentarse en calquera das formas determinadas na Lei 39/2015, do 1 de outubro, do Procedemento Administrativo Común das Administracións Públicas. Para ser admitido/a e, no seu caso, tomar parte nas probas selectivas correspondentes, as persoas aspirantes deberán manifestar nas súas solicitudes de participación que reúnen todas e cada unha das condicións esixidas, referidas sempre á data de expiración do prazo de presentación. Á instancia acompañarase inexcusablemente:  Fotocopia do D. N. I.  Carta de Pago acreditativa de abonar, coas excepcións sinaladas na base anterior, o importe dos dereitos de exame ou resgardo do xiro postal ou telegráfico do seu abono.  Relación dos méritos que aleguen co fin de valoralos na fase de concurso. Os méritos serán enumerados segundo a orde establecida nesta convocatoria, acompañados dos documentos xustificativos.  A acreditación do coñecemento da lingua galega se se dispón dela. En caso contrario a persoa aspirante terá que realizar a proba de coñecemento do idioma galego.  Declarar si desexa o texto dos exames en galego ou en castelán.6. Proba de coñecemento do idioma galego. As persoas aspirantes que non acrediten estar en posesión do título CELGA IV ou equivalente, deberán facer unha proba eliminatoria que se valorará co resultado de apto/a ou non apto/a. A proba, que se efectuará antes de iniciarse a fase de oposición, consistirá na tradución directa ou inversa dun ou varios textos, en castelán ou galego, e nun tempo máximo de 1 hora. Os textos serán escollidos polo Tribunal calificador do proceso selectivo inmediatamente antes de celebrarse a proba, correspondéndolle ao Tribunal a fixación dos coñecementos mínimos esixidos para superar esta proba de acordo co nivel requerido para obter o certificado acreditativo do nivel de coñecemento de CELGA IV. Para o desenvolvemento desta proba o Tribunal calificador poderá nomear asesores. Os/as aspirantes que non acreditasen estar en posesión do CELGA IV ou equivalente e que non superasen esta proba quedarán excluídos/as do proceso.7. Contido do proceso selectivo, forma de desenvolvemento e sistema de cualificación.7.1. Fase de concurso. Con anterioridade á fase de oposición, procederase á avaliación da fase de concurso. Non terá carácter eliminatorio e consistirá na valoración, por parte do Tribunal, dos méritos que concorran nas persoas aspirantes. Soamente teranse en conta os documentos acreditativos que aqueles/as presentasen ata o peche do prazo da convocatoria, sen que poidan presentarse méritos en período de corrección. Non se tomarán en consideración nin serán valorados os méritos que non queden debidamente acreditados en todos os seus extremos no momento da finalización do prazo de presentación de instancias. Con todo, non será necesario presentar documentos que xa se atopen en poder desta Administración, o cal deberá ser alegado expresamente na instancia. A valoración da fase de concurso farase conforme aos seguintes méritos: a) Experiencia: Por servizos prestados en calquera Administración Pública en prazas da mesma categoría que a convocada, a razón de 0,25 puntos por mes. A experiencia laboral acreditarase mediante a presentación do certificado de vida laboral, así como o certificado da administración de procedencia onde conste, entre outros extremos, a titularidade da praza e o posto desempeñado coas súas datas de inicio e de fin. O máximo de puntuación por este apartado será de 8 puntos. b) Cursos de formación e perfeccionamento: Pola acreditación de asistencia a cursos específicos de formación e perfeccionamento expedidos ou homologados por organismos oficiais e directamente relacionados coa praza obxecto da presente convocatoria e coas materias relacionadas nos grupos 2 e 3 do temario. Non se puntuará a asistencia a asembleas, xornadas, congresos, conferencias, seminarios, simposios ou similares. – Cursos de duración comprendida entre 10 y 24 horas de duración 0,20 puntos – Duración comprendida entre 25 e 50 horas 0,40 puntos – Duración comprendida entre 51 e 75 horas 0,60 puntos – Duración comprendida entre 76 e 100 horas 0,80 puntos – Cursos de máis de 100 horas 1,00 puntos No caso de que as certificacións non especifiquen o número de horas de duración, ou no caso de cursos de duración inferior a 10 horas non se concederá puntuación algunha. O máximo de puntuación por este apartado será de 6 puntos. c) Cursos administrativos da lingua galega: Título de linguaxe administrativa superior 2,00 puntos Título de linguaxe administrativa media 1,00 punto En caso de estar en posesión de distintas titulacións, valorarase unicamente o nivel máis alto de formación. O máximo de puntuación por este apartado será de 2 puntos. A puntuación obtida nesta fase, que se publicará na páxina web do Concello, será computada na valoración final das persoas aspirantes que superasen a fase de oposición, con indicación da puntuación obtida polos/as aspirantes finalistas da convocatoria. Esta puntuación tamén se sumará á puntuación obtida na fase de oposición para a creación dunha lista de espera desta praza para cubrir necesidades futuras de interinidade. Contra a valoración provisional da fase de concurso, os/as aspirantes poderán presentar, no prazo de 10 días seguintes á publicación, as reclamacións que estimen oportunas ante o propio tribunal. Á vista das reclamacións que se presenten e, no caso de ser estimadas, realizaranse as oportunas correccións na valoración e procederase á publicación definitiva na páxina web do Concello da Coruña.7.2. Fase de oposición. A oposición constará de tres exercicios de carácter obrigatorio e eliminatorio. Con carácter xeral en todos os exercicios da fase de oposición teranse en conta as normas de dereito positivo relacionadas no temario que estea en vigor no momento de publicación da relación definitiva de persoas aspirantes admitidas.7.2.1. Primeiro exercicio. Consistirá en responder por escrito, nun tempo máximo de 100 minutos, un cuestionario tipo test de 100 preguntas, con catro respostas alternativas, sendo só una delas correcta. Tamén haberá que responder 10 preguntas adicionais de reserva. O cuestionario será determinado polo Tribunal inmediatamente antes de celebrarse a proba e deberá estar relacionado coas materias do temario da convocatoria. O exercicio será cualificado de 0 a 60 puntos, sendo necesario alcanzar un mínimo de 30 puntos para superalo. Os/as aspirantes que non alcancen dita puntuación serán eliminados/as. A puntuación calcularase de acordo cos seguintes criterios: – Por cada resposta correcta outórgase 0,60 puntos. – Por cada resposta incorrecta descontarasen 0,20 puntos. – As respostas en branco ou nulas non puntúan. As persoas aspirantes poderán levar a copia das súas respostas. O seguinte día hábil despois do exercicio publicarase o cadro de respostas correctas na páxina web do Concello da Coruña.7.2.2. Segundo exercicio. De carácter práctico, consistente na realización dun caso práctico de carácter técnico proposto polo Tribunal, durante un período de 150 minutos. O enunciado do suposto será proposto polo Tribunal inmediatamente antes do comezo do exercicio e versará sobre os contidos das materias comprendidas nos grupos 2 e 3 do temario da convocatoria. Este exercicio constará de dúas probas, que se realizarán en unidade de acto, de forma consecutiva: a) Consistirá en desenvolver por escrito 10 cuestións con resposta curta, relacionadas co enunciado do caso práctico. Esta parte do exercicio será cualificada de 0 a 30 puntos, sendo preciso alcanzar un mínimo de 15 puntos para superalo. Os/as aspirantes que non alcancen dita puntuación serán eliminados/as. O Tribunal determinará o nivel de coñecementos esixidos para alcanzar a puntuación mínima. Todas as preguntas valoraránse coa mesma puntuación. b) Cada aspirante deberá dar unha solución a un suposto de carácter práctico, valorándose o estilo de redacción, a capacidade de síntese e os razoamentos empregados. Esta parte do exercicio será cualificada de 0 a 30 puntos, sendo necesario alcanzar un mínimo de 15 puntos para superalo. Os/as aspirantes que non alcancen dita puntuación serán eliminados/as. O Tribunal determinará o nivel de coñecementos esixidos para alcanzar a puntuación mínima. As persoas aspirantes poderán levar a copia do seu exercicio. Os criterios xerais de correción desta proba serán os seguintes: 1. O tribunal apreciará a aproximación á descrición e contido da normativa aplicable no esencial, incrementándose ou diminuíndo esta puntuación na correspondente proporción en función da súa aproximación ao devandito contido.2. Terase en conta a concreción das respostas dadas, a motivación das mesmas e o completar todas as singularidades de cada resposta segundo o establecido na normativa reguladora que ampara as respostas de cada unha delas. A puntuación total deste exercicio será de 60 puntos. Os/as aspirantes que non alcancen as puntuacións mencionadas anteriormente nos dous apartados anteriores serán eliminados/as.7.2.3. Terceiro exercicio. Consistirá en desenvolver por escrito, durante un período máximo de dúas horas, dous temas a elixir entre catro dos incluidos no temario que se achega a esta convocatoria, extraídos ao azar polo Tribunal. O tribunal valorará que as respostas se axusten aos contidos dos epígrafes do tema elixido, a estrutura da exposición, a precisión da linguaxe utilizada e a capacidade de síntese. As persoas aspirantes poderán levar a copia do seu exercicio. A cualificación global deste exercicio será de 0 a 30 puntos. Cada tema cualificarase de 0 a 15 puntos, sendo preciso alcanzar un mínimo de 7,50 puntos en cada un dos temas para superalo. Os/as aspirantes que non alcancen as puntuacións mencionadas anteriormente neste parágrafo serán eliminados/as. O Tribunal determinará o nivel de coñecementos esixidos para alcanzar a puntuación mínima.7.2.4. Realización dos exercicios. As persoas aspirantes acudirán provistas do D. N. I. en non se permitirá o acceso ás aulas nas que se realice o exercicio con teléfonos móbiles, axendas electrónicas, reloxos intelixentes ou calquera outro instrumento do que se poida valer o/a aspirante para auxiliarse na realización do exercicio. Non se habilitará ningún servizo de recollida de móbiles.8. Cualificación final. A orde de prelación das persoas aspirantes que superen o proceso selectivo realizarase de acordo coa suma das puntuacións obtidas nas fases de oposición e concurso, non podendo superar o proceso selectivo un número superior de aspirantes ao de prazas convocadas. Non obstante o anterior, sempre que o Tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas cando se produzan renuncias de aspirantes seleccionados/as, o órgano convocante poderá requirir do Tribunal de selección unha relación complementaria das persoas aspirantes que sigan ás propostas, para o seu posible nomeamento como persoal funcionario de carreira. Para os efectos previstos neste punto terán a mesma consideración que as renuncias os supostos referidos aos/ás aspirantes que dentro do prazo fixado non presenten a documentación requirida ou que do seu exame dedúzase que carecen dos requisitos indicados na base 3 da presente convocatoria. Efectuarase unha relación complementaria cos/coas aspirantes finalistas que non obtivesen praza co fin de crear unha lista de espera para cubrir necesidades futuras na cobertura interina de postos ligados a praza da mesma natureza que a convocada. A lista xestionarase de conformidade coa Instrucción 4/2017 sobre o procedemento de creación e xestión de listas de agarda para o nomeamento de persoal interino do concello da Coruña. O tribunal poderá declarar desertas aquelas prazas obxecto da presente convocatoria que non resulten cubertas á súa finalización por non superar o proceso selectivo un número suficiente de aspirantes. As cualificacións das persoas aspirantes finalistas aprobadas serán publicadas na páxina web do Concello da Coruña. Contra a resolución que poña fin ao proceso selectivo poderán os/as interesados/as interpoñer recurso de alzada conforme o previsto no artigo 121 e seguintes da Lei 39/2015, de 1 de outubro, de Procedemento Administrativo Común das Administracións Públicas.9. Desempate. En caso de empate na puntuación final do proceso selectivo establécese a seguinte orde de prioridade: 1.º. A nota máis alta no primeiro exercicio da fase de oposición.2.º. A nota máis alta no segundo exercicio da fase de oposición.3.º. A nota máis alta no terceiro exercicio da fase de oposición.10. Acreditación dos requisitos esixidos. O/a candidato/a finalista que fose proposto/a polo Tribunal para ocupar a praza convocada deberá achegar, no prazo de vinte días hábiles, contados a partir do seguinte da publicación da proposta do Tribunal, os documentos acreditativos dos requisitos esixidos para cubrir a praza convocada, que serán os indicados na base de “Requisitos esixidos” desta convocatoria. A falta de presentación en prazo da documentación esixida será equivalente a unha renuncia, axustándose as posicións das demais persoas aspirantes de acordo coas puntuacións obtidas no proceso selectivo.11. Publicidade do proceso selectivo e presentación de reclamacións. A publicidade dos distintos actos derivados deste proceso selectivo, así como as comunicacións a que dese lugar, realizaranse a través do teléfono municipal de información 010 (981 920 010 para chamadas desde fora do termo municipal) e na páxina web do Concello da Coruña, (www.coruna.es) sen prexuízo de calquera outro medio de difusión que se considere oportuno. As persoas aspirantes poderán presentar reclamacións ante o Tribunal de selección cada vez que finaliza unha valoración ou proba e esta sexa publicada na páxina web. Esta circunstancia farase constar no anuncio de publicación correspondente. A reclamación, que unicamente deberá referirse á valoración ou proba publicada, poderá efectuarse tanto respecto da puntuación obtida na valoración da proba como respecto ao contido das preguntas formuladas, se fose o caso. A reclamación tamén pode consistir na consulta do exercicio da propia persoa aspirante co fin de coñecer as razóns da súa puntuación. En todos os casos, para a presentación de reclamacións disponse dun prazo de cinco días contados a partir do día seguinte ao da publicación. Co fin de axilizar trámites, as persoas aspirantes que non presenten reclamación nalgún dos rexistros pertencentes ao Concello da Coruña, poderán facelo enviando ao fax 981 184286, ou ao correo electrónico selecciondepersonal@coruna. es, a condición de que conste a acreditación de presentala ante calquera outro rexistro non municipal. TEMARIO Grupo 1 TEMA 1.–A Constitución Española de 1978. Estrutura. Título Preliminar. Dereitos e deberes fundamentais. Reforma constitucional. TEMA 2.–A Coroa. As Cortes Xerais: composición. Funcións. Funcionamento. TEMA 3.–O Goberno. Composición e funcións. Relacións entre o Goberno e as Cortes Xerais. TEMA 4.–O Estatuto de Autonomía de Galicia. As institucións da Comunidade Autónoma: O Parlamento. O Consello da Xunta. O Presidente. A administración de Xustiza. Competencias. TEMA 5.–A Unión Europea. A Comisión. O Consello. A Asemblea. O Parlamento Europeo. O Tribunal de Xustiza. TEMA 6.–Lei 39/2015, de 1 de outubro, do procedemento administrativo común das Administracións Públicas. A capacidade de obrar e o concepto de interesado. Identificación e firma dos interesados no procedemento administrativo. A actividade das Administracións Públicas. Normas xerais de actuación. Dereitos das persoas nas súas relacións coas Administracións Públicas. Dereito e obrigación de relacionarse electrónicamente coas administracións públicas. Linguas dos procedementos. Rexistros. Colaboración e comparecencia das persoas. Responsabilidade da tramitación. TEMA 7.–Lei 39/2015, de 1 de outubro, do procedemento administrativo común das Administracións Públicas. Dos actos administrativos. Concepto e clases. Elementos. Requisitos dos actos administrativos. Eficacia dos actos. A notificación. Nulidade e anulabilidade. TEMA 8.–Lei 39/2015, de 1 de outubro, do procedemento administrativo común das Administracións Públicas. O procedemento administrativo; Iniciación, ordenación, instrución e terminación. TEMA 9.–Lei 39/2015, de 1 de outubro, do procedemento administrativo común das Administracións Públicas. Finalización do procedemento: a obriga de resolver. O silencio administrativo. TEMA 10.–Lei 39/2015, de 1 de outubro, do procedemento administrativo común das Administracións Públicas. Recursos administrativos. Principios xerais. Obxecto e clases. Normas xerais dos recursos administrativos. Recurso de alzada. Recurso de reposición. Recurso extraordinario de revisión. Procedementos substitutivos dos recursos administrativos: conciliación, mediación e arbitraxe. A suspensión da execución do acto percorrido. TEMA 11.–Lei 40/2015, de 1 de outubro, de réxime xurídico do Sector Público. Disposicións xerais, principios de actuación e funcionamento do sector público. Disposicións xerais. Órganos das administracións públicas. Competencias. Organos colexiados: funcionamento e réxime. Abstención e recusación. TEMA 12.–Lei 7/1985, do 2 de abril, reguladora de bases de réxime local. O municipio. Elementos. Territorio e poboación. Organización. TEMA 13.–Lei 7/1985, do 2 de abril, reguladora de bases de réxime local Municipios de Gran Poboación: O Alcalde. Competencias. Forma de elección e cesamento. Os Tenentes de Alcalde. A Xunta de Goberno Local: Composición e atribucións. O Pleno: Composición e competencias. As Comisións Informativas. TEMA 14.–A Lei 9/2017 de Contratos do sector público: Normativa de aplicación. Tipoloxías de contratos e clasificación. Capacidade e solvencia. Obxecto, prezo e elementos formais. TEMA 15.–Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais. Os recursos das Facendas Locais. Taxas e prezos públicos. TEMA 16.–Marco normativo específico de Prevención de Riscos Laborais. A Lei 31/1995 de 8 de novembro, de Prevención de Riscos Laborais. Obxecto, ámbito de aplicación e definicións. Dereitos e obrigas. Consulta e participación dos traballadores. TEMA 17.–Normativa galega en materia de igualdade: principais medidas contempladas polo Decreto 2/2015, de 12 de febreiro, polo que se aproba o texto refundido das disposicions legais da Comunidade Autónoma de Galicia en materia de igualdade: Disposicións xerais. As condicións de emprego en igualdade na Administración Pública Galega. Apoio á conciliación e á corresponsabilidade. Plan de igualdade do Concello da Coruña. TEMA 18.–A transversalidade de xénero. A instruccion de transversalidade do Concello da Coruña aprobada por Acordo da Xunta de Goberno Local de 11/03/2016 (BOP N.º 68, do 12/04/2016): Estruturas competentes e criterios de transversalidade. TEMA 19.–Normativa en materia de protección de datos de carácter persoal: Disposicións xerais. Principios. Dereitos dos interesados. TEMA 20.–Lei 19/2013, de 9 de decembro, de transparencia, acceso á información pública e bo gobernó: Transparencia da actividade pública. Dereito de acceso á información pública. Instrución de transparencia do Concello da Coruña. Grupo 2 TEMA 21.–Os orzamentos das entidades locais: contido e aprobación. O crédito orzamentario. Modificacións de créditos: clases e tramitación. TEMA 22.–Normativa estatal e autonómica de subvencións. Disposicións comúns ás subvencións públicas. TEMA 23.–Normativa estatal e autonómica: A planificación dos recursos humanos nas Admininstracións Públicas. A oferta de emprego público. Instrumentos de clasificación dos postos de traballo nunha Administración Local: o cadro de persoal e a relación de postos de traballo. TEMA 24.–A función pública. Normativa básica estatal e lexislación autonómica. Clases de persoal. Adquisición da condición de empregado público: principios reguladores. Requisitos de acceso. Sistemas selectivos. Adquisición da relación de servizo. A extinción da condición de funcionario público. TEMA 25.–A función pública. Normativa básica estatal e lexislación autonómica: Dereitos e deberes dos funcionarios. Promocion profesional e avaliación do desempeño. Mobilidade do persoal funcionario. Permisos e licenzas. Dereitos económicos e protección social. Dereitos de exercicio colectivo dos empregados públicos. O código de conduta dos empregados públicos. TEMA 26.–A función pública. Normativa básica estatal e lexislación autonómica: Provisión de postos de traballo. Xornada de traballo. Situacións administrativas. Réxime disciplinario. TEMA 27.–A función pública. A Lei do réxime de incompatibilidades dos empregos públicos. TEMA 28.–A función pública. O sistema retributivo do personal funcionario. A nómina: elementos e cálculo. O anexo de incidencias de nómina. TEMA 29.–Normativa estatal e autonómica. Representación e participación institucional do persoal funcionario. A negociación colectiva na Administración Pública. TEMA 30.–As fontes do dereito do traballo. As leis e regulamentos. O costume laboral. A xurisprudencia. Principios xerais do dereito laboral. TEMA 31.–Estatuto dos Traballadores e normas de desenvolvemento: O contrato de traballo. Concepto e natureza xurídica. Elementos e requisitos. Suxeitos do contrato de traballo. Modalidades do contrato de traballo. O período de proba. TEMA 32.–Estatuto dos Traballadores e normas de desenvolvemento: Clases de contratos de traballo. Duración. Contrato por tempo indefinido e de duración determinada. Contratos formativos. O persoal laboral indefinido na Administración Pública. TEMA 33.–Estatuto dos Traballadores e normas de desenvolvemento: O réxime salarial no Dereito laboral español. Estrutura e clases de salarios. Deducións salariais. Liquidación e pago. O salario mínimo interprofesional. TEMA 34.–Estatuto dos Traballadores e normas de desenvolvemento: A xornada de traballo. Horas extraordinarias. Calendario laboral. Descanso semanal. Vacacións e permisos. TEMA 35.–Estatuto dos Traballadores e normas de desenvolvemento: A sucesión de empresa e a subrogación empresarial. A cesión de traballadores. Responsabilidade empresarial no caso de subcontrato de obras ou servizos. TEMA 36.–Estatuto dos Traballadores e normas de desenvolvemento: Mobilidade funcional na empresa. Modificacións substanciais de condicións de traballo. A clasificación profesional e a promoción no traballo. TEMA 37.–Estatuto dos Traballadores e normas de desenvolvemento: A extinción do contrato de traballo. Despedimento disciplinario. Despedimento colectivo por causas económicas, técnicas, organizativas ou de produción. TEMA 38.–Estatuto dos Traballadores e normas de desenvolvemento: Extinción do contrato por causas obxectivas. A suspensión do contrato de traballo. TEMA 39.–O traballo dos estranxeiros en España. Permisos de traballo e réximes especiais. TEMA 40.–A representación sindical. Órganos de representación. Delegados de persoal e comités de empresa. TEMA 41.–Negociación colectiva e convenios colectivos. Grupo 3 TEMA 42.–Texto refundido da Lei Xeral da Seguridade Social. A estrutura do sistema de Seguridade Social. A súa organización en réximes. TEMA 43.–Ámbito subxectivo de aplicación do réxime xeral: regra xeral, inclusións e exclusións. Sistemas especiais. TEMA 44.–Inscrición de empresas, afiliación, altas e baixas de traballadores no Réxime Xeral da Seguridade Social. Procedemento e efectos. Variacións de datos dos traballadores. Situacións asimiladas ao alta. TEMA 45.–A cotización a Seguridade Social: Normas comúns do sistema. Elementos da obrigación de cotizar. Nacemento e duración da obrigación de cotizar. TEMA 46.–Bases de cotización no Réxime Xeral. Determinación das bases de cotización. Cotización nas situacións de incapacidade temporal, maternidade, paternidade, risco durante o embarazo, risco durante a lactación natural, permanencia de alta sen percibo de retribución, pluriempleo e xornada reducida por garda legal. TEMA 47.–Tipos de cotización. Bases e tipos de cotización por desemprego, Fondo de Garantía Salarial e formación profesional. Cotización nos contratos para a formación e a aprendizaxe. TEMA 48.–Liquidación e ingreso das cotas da Seguridade Social e demais recursos. Tipos de liquidacións. Recadación en período voluntario. Falta de cotización en período voluntario. Adiamentos e fraccionamientos de pago. TEMA 49.–Acción protectora do Sistema Público da Seguridade Social. Contido e clasificación das prestacións. Incompatibilidades. TEMA 50.–Asistencia sanitaria. Beneficiarios. Modalidades. Prestacións farmacéuticas. TEMA 51.–A protección por incapacidade temporal: concepto, beneficiarios e contía. Nacemento, duración e extinción. TEMA 52.–A protección por maternidade, paternidade, risco durante o embarazo e risco durante a lactación natural. A prestación económica polo coidado de menores afectados por cancro ou outra enfermidade grave. TEMA 53.–A protección por incapacidade permanente: graos. Nacemento, duración e extinción. Contía. Lesións permanentes non invalidantes. A cualificación e a revisión da incapacidade permanente. TEMA 54.–A protección por xubilación: modalidades contributiva e non contributiva. Feito causante. Contía da prestación. Incompatibilidade co traballo, suspensión e extinción. Xubilacións anticipadas. A xubilación parcial. TEMA 55.–A protección por morte e supervivencia. Requisitos para as prestacións por viuvez, orfandade e en favor de familiares. A contía das prestacións. Compatibilidade e extinción. TEMA 56.–O accidente de traballo e a enfermidade profesional. As mutuas colaboradoras coa Seguridade Social. TEMA 57.–A protección por desemprego. Concepto e clases. Campo de aplicación. Acción protectora. Requisitos e beneficiarios da prestación por desemprego no seu nivel contributivo. Duración, contía, continuación e extinción do dereito. TEMA 58.–A protección por desemprego no seu nivel asistencial: o subsidio por desemprego. Beneficiarios e requisitos para o nacemento do dereito. Duración e contía do subsidio. Renda Activa de Inserción. TEMA 59.–Os réximes especiais externos ao sistema institucional da Seguridade Social. A Seguridade Social dos funcionarios civís do Estado. A Seguridade Social das Forzas Armadas e da Administración de Xustiza. TEMA 60.–O sistema de liquidación directa. O intercambio de ficheiros coa Tesourería Xeral da Seguridade Social e co Instituto Nacional da Seguridade Social a través da aplicación SILTRA. O sistema Rede online. TEMA 61.–Infraccións en materia de Seguridade Social. Infraccións dos empresarios. Sancións aos empresarios en materia de emprego e Seguridade Social. As actas de liquidación. A Coruña, 02 de outubro de 2018. A XUNTA DE GOBERNO LOCAL, P. D. A concelleira delegada de Facenda e Administración María Eugenia Vieito Blanco